Katedralo de Naumburg

La nun protestantisma Katedralo Sanktaj Petro kaj Paŭlo je Naumburg (mallonge Katedralo de Naumburg) en Naumburg ĉe Saale estas la iama katedralo de la Episkopujo Naumburg-Zeitz kaj originas plejparte el la unua duono de la 13-a jarcento. Ĝi apartenas al la plej gravaj konstruaĵoj de malfrua romaniko en Saksujo-Anhalto kaj estas stacio ĉe la Strato de la romaniko. La fama okcidenta ĥorejo de la katedralo ekestis post la mezo de la 13-a jarcento kaj estas per la okcidenta ĥorejbarilo kaj la figuroj de donacintoj unu el la plej gravaj konstruaĵoj de gotika arĥitekturo. Post la reformacio en 1542 ekoficis Nikolaus von Amsdorf, la unuan fojon en la Sankta Romia Imperio protestantisma episkopo. Post la morto de la lasta episkopo Julius von Pflug en 1564 la episkopujo estis malfondata kaj transiris al la elektoprinclando Saksujo, la preĝejo perdis sian funkcion kiel episkopa sidejo, restis tamen la preĝejo de la protestanta katedrala paroĥo. Nun fondaĵo administras la katedralon. Historio Episkopujo Naumburg-Zeitz Eksteraj ligiloj Hejmpaĝo de la katedralo de Naumburg Pri la arĥitektura ornamado de la katedralo de Naumburg Arkivigite je 2012-10-29 per la retarkivo Wayback Machine Referencoj